Ատլետիկո Մադրիդ

**Ատլետիկո Մադրիդ** (), իսպանական ֆուտբոլային ակումբ՝ Մադրիդից։ Հիմնադրվել է 1903 թվականի ապրիլի 26-ին։ Այս ակումբն անվանում են «Los Colchoneros» իր մարզաշապիկի կարմիր և սպիտակ գծերի համար։ 2017 թվականից թիմի մարզադաշտը Վանդա Մետրոպոլիտանոն է, որը տեղավորում է 67,703 հանդիսական։

## Պատմություն

«Ատլետիկո դե Մադրիդ»-ն ամենահեղինակավոր և հանրահայտ իսպանական թիմերից է։ Ստեղծվել է 1903 թվականի ապրիլի 26-ին բասկ ուսանողների կողմից, որոնք սովորում էին Մադրիդում։

Մադրիդի «Ատլետիկոյի» հիմնական մարզաշապիկը հիմնադրման օրից կապույտ-սպիտակ էր։ Այն ժառանգվել էր թիմի մայր ակումբից՝ Բիլբաոյի «Ատլետիկից»։ 1911 թվականին մադրիդցիները փոխեցին իրենց խաղաշապիկի գույները։ Ամեն ինչ սկսվեց ակումբի ղեկավարներից մեկի՝ Խոան Էլորդույի Անգլիա կատարած ճամփորդությունից։ Անգլիայից նա պիտի «Ատլետիկի» և «Ատլետիկոյի» համար բերեր «Բլեքբերն Ռովերսի» կապույտ-սպիտակ մարզաշապիկը։ Խոան Էլորդուն շուտով լուրջ խնդրի առաջ կանգնեց։ «Բլեքբերն Ռովերսի» մարզաշապիկներից բավական քանակությամբ չգտնվեց ու քանի որ կողմնորոշվելու համար քիչ ժամանակ էր մնում, Էլորդուն վերցրեց այն ամենը ինչ գտավ՝ «Սաութհեմփթոնի» կարմիր-սպիտակ մարզաշապիկը։ Այդ օրվանից Մադրիդի «Ատլետիկոն» ունեցավ իր գույները։

## 21-րդ դարի վերելք

Ատլետիկոն 21-րդ դարում իր վերելքն ապրեց այն ժամանակ, երբ թիմը 2011 թվականին գլխավորեց Դիեգո Սիմեոնեն։ Ակումբը 2012 թվականի մայիսի 9-ին հաղթեց ՈւԵՖԱ-ի Եվրոպայի լիգան՝ պարտության մատնելով Ատլետիկ Բիլբաոյին 3-0 հաշվով։ Նույն թվականի օգոստոսի 31-ին Ատլետիկոն հաղթեց ՈւԵՖԱ-ի Սուպերգավաթը՝ 4-1 հաշվով հաղթելով Չելսիին։ 2013 թվականի մայիսի 17-ին Սիմեոնեի շնորհիվ Ատլետիկոն նվաճեց Իսպանիայի գավաթը՝ հաղթելով Ռեալ Մադրիդին 2-1 հաշվով, այն էլ Ռեալի մարզադաշտում։ Սիմեոնեի ղեկավարությամբ 2012-13 մրցաշրջանում Ատլետիկոն առաջնությունը ավարտեց երրորդ տեղում։ Սիմեոնեն 2014 թվականին Չեմպիոնների Լիգայում թիմին 40 տարվա ընդմիջումից հետո կարողացավ դուրս բերել կիսաեզրափակիչ՝ հաղթելով Բարսելոնային։ Կիսաեզրափակչում Ատլետիկոն, ընդհանուր 3-1 հաշվով հաղթելով Չելսիին, կարողացավ դուրս գալ Չեմպիոնների Լիգայի եզրափակիչ իր պատմության մեջ երկրորդ անգամ, որտեղ պարտվեց Ռեալ Մադրիդին։ 2016 թվականին Չեմպիոնների Լիգայում նույնպես Ատլետիկոն դուրս եկավ եզրափակիչ և նորից պարտվեց Ռեալ Մադրիդին՝ հետխաղյա 11-մետրանոցների հարվածաշարում։
thumb|150px|Դիեգո Սիմեոնե

## Նվաճումներ

### Ազգային
* '''Իսպանիայի առաջնություն'''
** **Հաղթող (10).** 1939-40, 1940-41, 1949–50, 1950–51, 1965–66, 1969–70, 1972–73, 1976–77, 1995–96, 2013–14
** Երկրորդ տեղ (8). 1943-44, 1957–58, 1960–61, 1962–63, 1964–65, 1973–74, 1984–85, 1990–91
* **[[Սեգունդա Դիվիզիոն]]**
** **Հաղթող (1).** 2001–02
** Երկրորդ տեղ (2). 1932–33, 1933–34
* '''Իսպանիայի գավաթ'''
** **Հաղթող (10).** 1959–60, 1960–61, 1964–65, 1971–72, 1975–76, 1984–85, 1990–91, 1991–92, 1995–96
** Երկրորդ տեղ (9). 1920–21, 1925–26, 1955–56, 1963–64, 1974–75, 1986–87, 1998–99, 1999–2000, 2009–10, 2012–13
* **[[Ֆուտբոլի Իսպանիայի լիգայի գավաթ|Լիգայի գավաթ]]**
** Երկրորդ տեղ (2). 1983–84, 1984–85
* **[[Սուպերկոպա դե Իսպանիա|Իսպանիայի Սուպերգավաթ]]**
** **Հաղթող (2).** 1985, 2014
** Երկրորդ տեղ (4). 1991, 1992, 1996, 2013
* **[[Էվա Դուարտեի գավաթ]]**
** **Հաղթող (1).** 1951
** Երկրորդ տեղ (1). 1950
* **[[Սուպերկոպա դե Իսպանիա|Կոպա դե լոս Կամպեոնես դե Իսպանիա]]**
** **Հաղթող (1).** 1940
* **[[Սուպերկոպա դե Իսպանիա|Կոպա Պրեզիդենտե FEF]]**
** **Հաղթող (1).** 1941(1947)

### Միջազգային
* '''Եվրոպական գավաթ/Չեմպիոնների Լիգա'''
** Երկրորդ տեղ (3). 1973–74, 2013–14, 2015–16
* '''ՈՒԵՖԱ Գավաթ/Եվրոպայի Լիգա'''
** **Հաղթող (3).** 2009–10, 2011–12, 2017–18
* **[[ՈՒԵՖԱ Գավաթակիրների գավաթ]]**
** **Հաղթող (1).** 1961–62
** Երկրորդ տեղ (2). 1962–63, 1985–86
* **[[ՈՒԵՖԱ Սուպեր գավաթ]]**
** **Հաղթող (2).** 2010, 2012
* '''Ինտերտոտո գավաթ'''
** **Հաղթող (1).** 2007
** Երկրորդ տեղ (1). 2004
* '''Միջմայրցամաքային գավաթ'''
** **Հաղթող (1).** 1974

## Ծանոթագրություններ

## Արտաքին հղումներ
* Ատլետիկոյի պաշտոնական կայքը
* Ատլետիկոյի պաշտոնական Տվիտերի էջը
* Ատլետիկոյի պաշտոնական Ինստագրամի էջը
* Ատլետիկոյի պաշտոնական Ֆեյսբուքի էջը
* Ատլետիկոյի պաշտոնական ՅուԹյուբի էջը
* Ատլետիկոն transfermarkt-ում
* Ատլետիկոն futbol24.com-ում
* Ատլետիկոն soccerway.com կայքում
* Ատլետիկոյի մասին նորություններ GOAL.com-ում
* Ատլետիկոն Լա Լիգայի պաշտոնական կայքում
* Ատլետիկոն ՈՒԵՖԱ-ի պաշտոնական կայքում

Կատեգորիա:Իսպանական ֆուտբոլային ակումբներ
Կատեգորիա:Սեգունդայում եղած ակումբներ
Կատեգորիա:1903 հիմնադրված ֆուտբոլային ակումբներ
Կատեգորիա:1903 հիմնադրումներ Իսպանիայում
Կատեգորիա:Մադրիդի ֆուտբոլային ակումբներ